आजकल ज्यादातर बैंकों ने सुरक्षा के लिहाज से Debit Card या Credit Card का पिन फिजिकली भेजना बंद कर दिया है, जिनमें से SBI भी एक है। अगर आप भी फर्स्ट टाइम SBI Debit Card यूज़ कर रहे हैं या फिर पुराना कार्ड एक्सपायर हो गया है, जिसके बदले नया कार्ड आया है तो उसे इस्तेमाल करने के लिए पहले आपको उसका पिन खुद जेनरेट करना होगा। जिसे आप एटीएम, नेटबैंकिंग, मोबाइल बैंकिंग ऐप, एसएमएस आदि पर जाकर एक बार में पिन सेट कर सकते हैं, पिन सेट करने का यह डिजिटल रूप भी भौतिक रूप में पिन भेजने के बजाय अधिक सुरक्षित है। आप यहां बताए गए स्टेप्स की मदद से आसानी से अपने SBI Debit Card का पिन जेनरेट कर सकते हैं।
कैसे SBI Debit Card का पिन जेनरेट करें
Online SBI
- अपना यूजर आईडी और पासवर्ड डालकर अपने ऑनलाइन एसबीआई इंटरनेट बैंकिंग में लॉग इन करें।
- लॉग इन होने के बाद इंटरनेट बैंकिंग होम पेज पर ई-सर्विसेज टैब पर क्लिक करें।
- ई-सर्विसेज के बाईं ओर के मेनू से एटीएम कार्ड सेवाओं पर क्लिक करें।
- एटीएम कार्ड सेवाओं के तहत आपको विभिन्न विकल्प मिलेंगे, बस एटीएम पिन जनरेशन पर क्लिक करें।
- वन टाइम पासवर्ड (OTP) या प्रोफाइल पासवर्ड डालकर प्रमाणीकरण पूरा करें।
- अगले पेज पर उस अकाउंट नंबर को चुनें जिससे डेबिट कार्ड लिंक है।
- इसके बाद वह डेबिट कार्ड चुनें जिसके लिए आप पिन जेनरेट करना चाहते हैं।
- फिर आप अपनी पसंद के अनुसार पिन के पहले 2 अंक दर्ज करें और पिन के अंतिम दो अंक आपके पंजीकृत मोबाइल नंबर पर एसएमएस के माध्यम से भेजे जाएंगे।
- अब सभी चार अंक (यानी पहले दो अंक स्वयं चुने गए और पंजीकृत मोबाइल नंबर पर भेजे गए 2 अंक) दर्ज करें और पुष्टि करें।
- आपने अपने SBI Debit Card के लिए पिन जेनरेट करने की प्रक्रिया पूरी कर ली है, यह 4 अंक का पिन आपके SBI ATM Debit Card के लिए आपका नया पिन होगा।
यह भी पढ़ेंः भूल गए हैं ATM कार्ड, बिना Credit और Debit cards के ऐसे निकालें पैसे, जानें पूरी प्रक्रिया
SBI SMS Banking
- PIN डेबिट कार्ड नंबर के अंतिम चार अंक खाता संख्या के अंतिम चार अंक, 567676 पर एसएमएस करें।
- इसके बाद आपके रजिस्टर मोबाइल नंबर पर एक वन टाइम पासवर्ड (OTP) भेजा जाएगा। यह ओटीपी 2 दिनों के लिए वैध होगा।
- फिर स्टेट बैंक के एटीएम में जाकर अपना SBI Debit Card डालें और आगे के लेन-देन करने के लिए बैंकिंग पिन चेंज चुनें।
SBI IVRS
- अपने रजिस्टर मोबाइल नंबर से 18004253800 या 1800112211 या 08026599990 डायल करके बैंक संपर्क केंद्र पर कॉल करें।
- पिन सेट करने के लिए पसंदीदा विकल्प चुनें।
- इसके बाद अपना कार्ड नंबर और खाता संख्या दर्ज करें।
- आपके पंजीकृत मोबाइल नंबर पर ओटीपी भेजा जाएगा, यह 2 दिनों के लिए वैध होगा।
- स्टेट बैंक के एटीएम में जाकर अपना SBI Debit Card डालें और आगे के लेन-देन करने के लिए बैंकिंग पिन चेंज चुनें।
इस तरह से आप ऊपर दिए गए किसी भी तरीके का इस्तेमाल करके SBI Debit Card पिन जनरेट कर सकते हैं।
यह भी पढ़ेंः नहीं पसंद आ रहा है Aadhaar Card में अपनी फोटो, जानें बदलने का तरीका